ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 851 

28 Ιουλίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 0,671 στρ. 
στη θέση πλημμύρι κοινότητας Κατταβιάς Νήσου 
Ρόδου Νομού Δωδ/νήσου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση γενικού πολεοδομικού σχεδίου οικισμού «Βά¬ 
για» της κοινότητας Βαγιών νομού Βοιωτίας. 2 

Τροποποίηση όρων δόμησης οικισμού Ν. Χαραυγής Ν. 
Κοζάνης ως προς το ύψος και την κλίση της στέγης 
των οικοδομών. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3618 0) 

.Κήρυξη αναδασωτέας έκτασης εμβαδού 0,671 στρ. στη 
θέση πλημμύρι κοινότητας Κατταβιάς Νήσου Ρόδου 
Νομού Δωδ/νήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκε- 
ντρώσεως, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 


Δασών κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Τη(ν) έκθεση αυτοψίας του Δασολόγου Π. Χριστοφα- 
κάκη με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

6. Τη(ν) αριθ. 3591/21.6.93 εισήγηση για κήρυξη δασι¬ 
κής αναδασωτέας της Δ/νσης Δασών Δωδ/σου, αποφασί¬ 
ζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της δασικής έκτασης και την αποκατάσταση 
της δασικής βλάστησης που καταστράφηκε από παρά¬ 
νομη εκχέρσωση τη περίοδο από ΔΕΚ 92 μέχρι Μάρτιο 93 
την δημόσια δασική έκταση εμβαδού εκατόν εξήντα πέντε 
(165) τετρ. μέτρων και την ιδιωτική δασική έκταση εμβα¬ 
δού πεντακοσίων έξι (506) τετρ. μέτρων με στοιχεία Ε5 
και Ε2,Ε3,Ε4 αντίστοιχα που αποτελούν τμήματα της ΚΜ 
5000 γαιών Κατταβιά που βρίσκεται στη θέση Πλημμύρι 
κοινότητας Κατταβιάς και προσδιορίζεται από τα στοιχεία 
Ε2 (7,8,9,10,11,7) Ε3 (12,13,14,15,16,12), Ε4 
(17,18,21,22,17) Ε5 (18,19,20,21,18) και έχει όρια: 

Ανατολικά: Με δασική έκταση 

Δυτικά: Με δασική έκταση 

Βόρεια: Με αγρούς 

Νότια: Με παραλλία, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 6 Ιουλίου 1993 
Ο Νομάρχης 

ΓΕΩΡΓ. ΧΑΡΑΛΑΜΠΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 60801/2596 (2) 

Έγκριση γενικού πολεοδομικού σχεδίου οικισμού «Βάγια» 
της κοινότητας Βαγιών νομού Βοιωτίας. 

Ο ΥΠΟΥΡΓΟΣ ΠΕ.ΧΩ.ΔΕ. 

Έχοντας υπόψη: 

1. Τις διατάξεις του ν. 13’37/1983 «Επέκταση πολεοδο- 
μικών σχεδίων, οικιστική ανάπτυξη και σχετικές ρυθμί¬ 
σεις» (ΦΕΚ 33/Α) και ειδικότερα το άρθρο 3. 

2. Τις διατάξεις του ν. 998/1979 «Περί προστασίας δα¬ 
σών και των δασικών εν γένει εκτάσεων της χώρας» (ΦΕΚ 
289/Α) και ειδικότερα τα άρθρα 45 και 49 παράγρ. 2α. 

3. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α) και ειδικότερα το άρθρο 
23 παράγρ. 1. 

4. Τις διατάξεις της παρ. 1 του άρθρου 19 του ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

5. Τις διατάξεις του άρθρου 41 του ν. 1975/1991 «Εί- 
σοδος-έξοδος, παραμονή, εργασία, απέλαση αλλοδαπών, 
διαδικασία αναγνώρισης αλλοδαπών προσφύγων και άλ¬ 
λες διατάξεις» (Α' 184). 

6. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β'744). 

7. Τις διατάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α 9). 

8. Την υπ’ αριθ. 86529/3671/18.12.1985 απόφαση 
του Υπουργού Περιβάλλοντος, Χωροταξίας και Δημοσίων 
Έργων «Κίνηση της διαδικασίας σύνταξης Γενικού Πολεο- 
δομικού Σχεδίου Βαγιών Βοιωτίας» (ΦΕΚ 8/Δ/86). 

9. Την Υ. 1950/1992 απόφαση του Πρωθυπουργού και 
του Υπουργού Γεωργίας «Ανάθεση αρμοδιοτήτων Υπουρ¬ 
γού Γεωργίας στους Υφυπουργούς Γ εωργίας Απόστολο 
Σταύρου, Ευάγγελο Μπασιάκο και Ανδρέα Καραγκούνη» 
(Β' 728). 

10. Τα υπ’ αριθ. 3585/24.7.86, 837/3.4.87 και 3939/ 
27.10.87 έγγραφα του Τμήματος Πολεοδομίας και Πολε¬ 
οδομιών Εφαρμογών προς την κοινότητα και τους αρμό¬ 
διους φορείς. 

11. Την υπ’ αριθ. 60/1986 γνωμοδότηση του κοινοτικού 
συμβουλίου Βάγιων. 

12. Το υπ’ αριθ. 8346/6.2.1987 έγγραφο της Δ/νσης 
Γεωργίας, Νομαρχίας Βοιωτίας, με τη γνωμοδότηση της 
Ε.Ν.Ε. 

13. Το υπ’ αριθ. 15345/87 έγγραφο του Υπουργείου 
Βιομηχανίας Ενέργειας και Τεχνολογίας, Διεύθυνσης 
Υδατικού Δυναμικού και Φυσικών Πόρων. 

14. Το υπ’ αριθ. 913.1/850/87 έγγραφο του Οργανι¬ 
σμού Τηλεπικοινωνιών Ελλάδας. 

15. Το υπ’ αριθ. 1967/87 έγγραφο της θ' Εφορείας 
Προϊστορικών και Κλασσικών Αρχαιοτήτων Υπουργείου 
Πολιτισμού. 


16. Το γεγονός ότι οι υπάλληλοι φορείς δεν απάντησαν 
μέχρι σήμερα. 

17. Την υπ’ αριθ. 4/πρακτικό 2ο/26.2.1987 γνωμοδό¬ 
τηση του Συμβουλίου Χωροταξίας, Οικισμού και Περιβάλ¬ 
λοντος (ν. Βοιωτίας) με πρόταση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων και 
του Υφυπουργού Γ εωργίας. 

18. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /92 (Α' 

154) και το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1) Εκγρίνεται το Γενικό Πολεοδομικό Σχέδιο (Γ.Π.Σ.) 
του οικισμού «Βάγια» της κοινότητας Βαγίων (ν. Βοιωτίας), 
όπως τα όριά του προσδιορίζονται με κόκκινη γραμμή στο 
χάρτη Π-1.11 σε κλίμακα 1:5.000. Κυρίως το ως άνω σχέ¬ 
διο περιλαμβάνει: 

Α. Την πολεοδομική οργάνωση του οικισμού «Βάγια» για 
πληθυσμιακό μέγεθος 5.000 κατοίκων περίπου με: 

α) Την ένταξη σε σχέδιο των πυκνοδομημένων εκτά¬ 
σεων του προϋφισταμένου του έτους 1923 οικισμού, εμ- 
βαδού 850 στρεμ. περίπου και αραιοδομηνέμων και αδό- 
μητων εκτάσεων 350 στρεμ. περίπου (συνολική επιφάνεια 
1.200 στρεμμ. περίπου) και τη δημιουργία δύο πολεοδομι- 
κών ενοτήτων-γειτονιών με μέση πυκνότητα οικήσεως 
150 και 143 κατ/Ηα και μέσο συντελεστή δόμησης 0,76 
και 0,70 αντίστοιχα, όπως φαίνεται στους χάρτες Π.1.4, 
Π.1.5, Π.1.11 και 

β) Τον προσδιορισμό των χρήσεων γης, όπως φαίνεται 
στους χάρτες Π.1.2, Π.1.3.2 και Π.1.11 σε κλίμακα 
1:5.000 και ειδικότερα: 

- Τη γενική κατοικία σαν κύρια χρήση του οικισμού. 

- Τη διατήρηση των κεντρικών λειτουργιών στη σημε¬ 
ρινή τους θέση στο κέντρο του οικισμού κατά μήκος της 
κεντρικής αρτηρίας διέλευσης και την επέκτασή του 
στους δύο κάθετους προς αυτή δρόμους που περιβάλλουν 
το κέντρο και στον παράλληλο δρόμο δυτικότερα. 

- Την ένταξη στο σχέδιο του δασυλλίου στο βόρειο 
τμήμα του οικισμού σαν κοινόχρηστο πράσινο. 

- Ανάπτυξη δύο τοπικών κέντρων σε κάθε γειτονιά, το 
ένα στο βόρειο τμήμα του οικισμού, και το άλλο στο νοτιο¬ 
ανατολικό τμήμα. 

- Διατήρηση των εγκαταστάσεων εκπαίδευσης και πρό¬ 
νοιας στις σημερινές τους θέσεις και οργάνωσή τους με 
την επέκτασή τους καθώς και χωροθέτηση νέων σ’ όλη 
την έκταση του οικισμού. 

- Δημιουργία δύο (2) παιδικών-βρεφονηπιακών σταθ¬ 
μών, στα βορειοανατολικά και στα δυτικά του οικισμού. 

- Δημιουργία κέντρου υγείας που θα καλύψει τις ανά¬ 
γκες τόσο του οικισμού όσο και των γύρω οικισμών. 

- Δημιουργία αθλητικών εγκαταστάσεων στο βόρειο 
άκρο του οικισμού. 

- Δημιουργία δικτύων ελευθέρων χώρων πρασίνου σ’ 
όλη την έκταση του οικισμού. 

- Δημιουργία νέου νεκροταφείου σε εκτός σχεδίου πε¬ 
ριοχή στα βορειοανατολικά του οικισμού. 

- Χωροθέτηση εγκαταστάσεων χονδρεμπορίου στην 
έκταση των αποθηκών του γεωργικού συνεταιρισμού. 

γ) Τη γενική εκτίμηση της χωρητικότητας του οικισμού 
σε κατοίκους για το έτος 1992, των αναγκών σε γη για κοι¬ 
νωνική υποδομή επιπέδου πόλης όπως αναφέρονται 
στους πίνακες Α-11.2.1α και Α-11.6. 

δ) Την ιεράρχιση του οδικού δικτύου όπως «ραίνεται 
στους χάρτες Π.2.1.1 και Π.2.1.2 και κλίμακες 1:25.000 
και 1:5.000 αντίστοιχα. 

Βασικότερες παρεμβάσεις είναι: 

- Διατήρηση της υφιστάμενης προσπέλασης του οικι¬ 
σμού με τις απαραίτητες όμως βελτιώσεις, 

- Οργάνωση του εσωτερικού οδικού δικτύου σε σύ¬ 
στημα συλλεκτηρίων και τοπικής σημασίας δρόμων. 

- Οργάνωση δικτύου πεζοδρόμων. 

- Εξασφάλιση οδικής σύνδεσης με τον οικισμό Μαυρο- 
μάτιου. 

- Κατασκευή οδικού άξονα προς το βιομηχανικό πάρκο 
Αγίου Αθανασίου. 

- Κατασκευή ανισοπέδου κόμβου στη διασταύρωση των 
οδών Θήβας-Λειβαδιάς με την Βάγια-Λεοντάρι-θε- 
σπιές. 

- Κατασκευή δρόμου και σύνδεση του οικισμού προς 
την εθνική οδό Αθηνών-Λαμίας. 

ε) Τον καθορισμό νέων αναπτυξιακών ζωνών όπως φαί¬ 
νεται στο χάρτη Π.1.6.1 και συγκεκριμένα: 

- Αναπτυξιακές ζώνες λιανικού εμπορίου στο πολεοδο- 
μικό κέντρο και στα τοπικά κέντρα γειτονιών. 

- Αναπτυξιακή ζώνη χονδρεμπορίου στα βόρεια του οικι¬ 
σμού. 

- Αναπτυξιακή ζώνη βιοτεχνίας στην περιοχή Αγίου 
Αθανασίου στα ανατολικά του οικισμού. 

Β.- Την πρόταση λήψης μέτρων για την προστασία του 
περιβάλλοντος όπως φαίνεται στο χάρτη Π. 1.9 σε κλίμακα 
1:25.000. Βασικότερες παρεμβάσεις είναι: 

- Προστασία της γεωργικής γης υψηλής παραγωγικότη¬ 
τας. 

- Προστασία του δάσους στη Μονή Αγ. Ιωάννη θεολό¬ 
γου. 

- Σταδιακή απομάκρυνση των πλησιέστερων προς τον 
οικισμό .πτηνοτροφείων και απαγόρευση εγκατάστασης 
νέων πλησίον του οικισμού. 

Γ.- Τις προτάσεις για τα απαραίτητα έργα και μελέτες 
δικτύων υποδομής όπως φαίνονται στους χάρτες Π.2.2.2, 
Π.2.3.2, Π.2.4.2, Π.2.6.2, Π.2.7.2 και ειδικότερα: 
α) Δίκτυο. ύδρευσης, αποχέτευσης (χάρτες Π.2.2.2, 
Π.2.3.2, Π.2.4.2). 

- Αύξηση της παροχής νερού για την κάλυψη των περιο¬ 
χών επέκτασης. 

- Χωροθέτηση εγκαταστάσεων βιολογικού καθαρισμού 
στα βορειοανατολικά του οικισμού. 

- Συνέχιση κατασκευής δικτύου ακαθάρτων και επέ¬ 


κτασή του στις περιοχές επέκτασης σχεδίου. 

- Βελτίωση και καθορισμός της συλλεκτήριας τάφρου 
όμβριων νότια του οικισμού. 

- Διευθέτηση των ρεμμάτων που βρίσκονται μέσα στον 
οικισμό. 

β) Ενεργειακό σύστημα (χάρτης Π.2.6.2). 

- Κάλυψη των αναγκών σε ηλεκτρική ενέργεια, με επέ¬ 
κταση του δευτερεύοντος δικτύου. 

γ) Τηλεπικοινωνιακό σύστημα (Χάρτης Π.2.7.2). 

- Αύξηση των παροχών κέντρου και κάλυψη των περιο¬ 
χών επέκτασης από υφισταμένους κατανεμητές εάν 
επαρκούν ή από νέους όπου απαιτείται. 

- Ενίσχυση του υπάρχοντος τηλεφωνικού δικτύου με 
περισσότερα ζεύγη. 

Δ.- Τις προτάσεις για την ασφάλεια-προστασία όπως 
φαίνονται στους χάρτες Π.3.1.2, Π.3.2 σε κλίμακα 
1:5.000 και ειδικότερα: 

- Δημιουργία δικτύου πυροσβεστικών κρουνών. 

- Κατανομή σ’ όλη την έκταση του οικισμού των χώρων 
συγκέντρωσης πληθυσμού σε περίπτωση σεισμού. 

Ε.- Συνοπτικά αντίτυπα των παραπάνω δέκα έξι (16) 
χαρτών και δύο (2) πινάκων θεωρημένα από τον Προϊστά¬ 
μενο της Διεύθυνσης Πολεοδομικών Εφαρμογών με την 
υπ’ αριθ. 60801/1993 πράξη του δημοσιεύονται με την 
παρούσα απόφαση στην Εφημερίδα της Κυβερνήσεως. 

2) Εντός της περιοχής Γ ενικού Πολεοδομικού Σχεδίου 
και ειδικότερα στις εκτός σχεδίου περιοχές που περιλαμ¬ 
βάνονται σ’ αυτό, οικοδομικές άδειες που έχουν εκδοθεί 
με τις προγενέστερες ισχύουσες διατάξεις ή έχει υποβλη¬ 
θεί στην αρμόδια πολεοδομική αρχή ο πλήρης φάκελλος 
με τα απαραίτητα για την έκδοση της οικοδομικής άδειας 
στοιχεία, μέχρι την ημερομηνία δημοσίευσης της παρού¬ 
σας απόφασης, εκτελούνται όπως εκδόθηκαν ή εκδίδο- 
νται βάσει των υποβληθέντων στοιχείων, σε συνδυασμό με 
τις διατάξεις του ν. 1577/1985 (Γ.Ο.Κ.). 

3. Η ισχύς της παρούσας απόφασης αρχίζει από τις 

4.11.1988 ημέρα δημοσίευσης της 56118/3006/ 

25.7.1988 απόφασης του Αναπληρωτή Υπουργού ΠΕ.- 
ΧΩ.Δ.Ε. (Δ - 783). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 1993 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΓ ΔΗΜΟΣΙΟΝ ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 2000 σχτ.2676 (3) 

Τροποποίηση όρων δόμησης οικισμού Ν. Χαραυγής Ν. Κο¬ 
ζάνης ως προς το ύψος και την κλίση της στέγης των οι¬ 
κοδομών. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Το από 5.2.85 Π.Δ. ΦΕΚ 88Δ/8.3.85 με το οποίο 
εγκρίθηκε το ρυμοτομικό σχέδιο της Κοινότητας Ν. Χα¬ 
ραυγής και καθορίστηκαν οι όροι και περιορισμοί δόμησης 
των οικοπέδων αυτής και ειδικώτερα το αρθρ. 3 παρ. 4 βά¬ 
σει του οποίου επιβάλλεται η κατασκευή στέγης μεγίστου 
ύψους 1,80 μ. 

2. Το Ν. 1337/83 αρθρ. 38 παρ. 5 βάσει του οποίου δί¬ 
νεται η δυνατότητα να μεταβιβαστεί η αρμοδιότητα έγκρι¬ 
σης, επέκτασης ή τροποποίησης των σχεδίων των αγροτι¬ 
κών οικισμών στους οικείους Νομάρχες μετά από γνώμη 
του Σ.ΠΕ.ΧΩ.ΔΕ. 

3. Το από 2.4.85 Π.Δ. ΦΕΚ 225Δ/14.5.85 με το οποίο 
μεταβιβάστηκαν στους Νομάρχες οι αρμοδιότητες που 
προβλέπονται στο παραπάνω αρ. 38 του Ν. 1337/83. 

4. Την υπ’ αρ. 39/93/17.5.93 γνωμοδότηση του Σ.ΠΕ.¬ 
ΧΩ.ΔΕ (ΣΧΟΠ) που διατυπώθηκε στη 10η/13.5.93 συνε¬ 
δρίαση, θέμα Ιο. 

5. Το Ν.Δ. 17.7.1923 «περί σχεδίων πόλεων κ.λ.π.» ει- 
δικώτερα το άρθρ. 9 κ.λ.π. αυτού. 

6. Το Ν. 1577/85 ΦΕΚ 210Α/85 περί ΓΟΚ» και ειδικώ- 
τερα το αρθρ. 9. 

7. Το γεγονός ότι με τον ΓΟΚ του 1985 αρ. 9 παρ. 8 αυ¬ 
τού καταργήθηκαν τα επιτρεπόμενα ύψη που είχαν επι¬ 
βληθεί με το ΠΔ έγκρισης του ρυμοτομικού σχεδίου του 
αγροτικού οικισμού της Ν. Χαραυγής και εφαρμόστηκαν 
ύψη μεγαλύτερα αυτών που είχαν θεσπιστεί με το Δ/γμα 


έγκρισης αλλά μέσα στα όρια βέβαια που ορίζει ο ΓΟΚ. 

Όμως το ύψος της στέγης δεν τροποποιήθηκε με καμ- 
μία διάταξη και εξακολουθεί εφαρμοζόμενο ανώτατο όριο 
ύψους στέγης το 1,80 μ, το οποίο είναι μικρότερο και αυ¬ 
τού του ύψους στέγης των οριοθετημένων οικισμών (σχετ. 
Δ/γματα τα από 24.4.85 και 17.2.87 των οριοθετημένων 
οικισμών που προβλέπουν αύξηση του μεγίστου ύψους 
κατά 2,0μ.). 

8. Το γεγονός ότι από τις διατάξεις αυτής της απόφασης 
δεν προκαλείται σε βάρος του προϋπολογισμού του οι¬ 
κείου Ο.Τ.Α. 

Μεβάση τα παραπάνω και επειδή δεν υπάρχουν και ει¬ 
δικοί λόγοι εξ αιτίας των οποίων επιβλήθηκε το εν λόγω 
ύψος του 1,80 μ, ενώ αντίθετα έχει ήδη εφαρμοστεί ο 
ΓΟΚ του 1985 σ’ ευρύτατη έκταση στα ύψη των οικοδο¬ 
μών και διαπιστώθηκε η εκ παραλλήλου ανάγκη εφαρμο¬ 
γής διαφορετικού ύψους ως προς τις στέγες και για να μην 
υπάρχει δυσαναλογία ως προς τους όγκους κτιρίου και 
στέγης και να υπάρχει ενιαία εφαρμογή του ΓΟΚ, αφού και 
ο όγκος της στέγης περιλαμβάνεται στους υπολογισμούς 
του όγκου του κτιρίου, αποφασίζουμε: 

Την τροποποίηση της παρ. 4 του αρ. 3 του από 5.2.85 
Π.Δ. ΦΕΚ88Δ/8.3.85 και την προσαρμογή του ύψους της 
στέγης στον οικισμό της Ν. Χαραυγής στα οριζόμενα από 
τον ισχύοντα Ν/1577/85 περί ΓΟΚ με τον περιορισμό η 
κλίση της στέγης να μην υπερβαίνει το 35%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 31 Μαΐου 1993 

• Ο Νομάρχης 
ΛΟΥΚΑΣ ΚΑΤΣΑΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



